Diari Oficial de la Generalitat Valenciana


Sumari del DOGV 9123, del 08-07-2021 (2021/6905)

Informe ambiental i territorial estratègic de la modificació puntual número 1 de l'ordenació detallada del Pla parcial, ampliació I del polígon industrial el Pla de Gaianes.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9123

Data del DOGV
:   08-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/6905


Data del document
:   07-06-2021

Organisme emissor
:   Ajuntament de Gaianes

Tipus de document
:   Anunci

Descriptors 

:   * Gaianes
    * administració local
    * pla d'urbanisme

Informe ambiental i territorial estratègic de la modificació puntual número 1 de l'ordenació detallada del Pla parcial, ampliació I del polígon industrial el Pla de Gaianes. [2021/6905]  
L'alcalde president, per la Resolució d'alcaldia núm. 117/2021, en relació a la resolució de l'emissió de l'informe ambiental i territorial estratègic de la modificació puntual núm. 1 de l'ordenació detallada del Pla parcial ampliació I del polígon industrial el Pla de Gaianes, va adoptar l'acord la part dispositiva del qual es transcriu a continuació:  
  
  
«Considerant que aquest Ajuntament va detectar la necessitat de realitzar una modificació puntual de l'ordenació detallada del Pla parcial ampliació I del polígon industrial el Pla de Gaianes, aprovat definitivament a data del 4 de febrer de 2019, amb la finalitat de modificar l'àrea de repartiment al qual s'adscriu en referit Pla parcial.  
A tenor que va ser dictada provisió sol·licitant l'inici de l'avaluació ambiental i territorial estratègica de la modificació puntual núm. 1 de l'ordenació detallada del Pla parcial ampliació I del polígon industrial el Pla i sotmetent la documentació elaborada per l'enginyer de camins, canals i ports, Rafael Femenía de Sierra, davant del Ple de la Corporació ?com a òrgan substantiu- per a la comprovació a l'òrgan ambiental i territorial.  
Per l'alcaldia en data 15 de març de 2021 s'emet proposta d'acord que s'eleva a l'òrgan ambiental i territorial, l'Alcaldia acorda l'inici del procediment simplificat d'avaluació ambiental i territorial estratègic de la Modificació Puntual Núm. 1 de l'ordenació detallada del Pla Parcial ampliació I del polígon industrial el Pla i la formulació de les consultes a les corresponents administracions.  
  
Considerant que en sessió plenària de data 17 març del present el Ple de l'Ajuntament s'acorda considerar que l'esborrany de modificació puntual núm. 1 de l'ordenació detallada del Pla parcial ampliació I del polígon industrial el Pla i el document inicial estratègic que li acompanya s'ajusten a allò que estableix l'article 50.1 i 2 de la LOTUP.  
  
A tenor que es va remetre la consulta al Servei Territorial d'Urbanisme d'Alacant, administració afectada a l'efecte d'instar el seu pronunciament.  
Considerat que s'ha rebut informe de l'administració pública consultada el STUR d'Alacant en el sentit de: «La modificació haurà de contindre justificació i motivació suficient que acredite la millora de l'ordenació que es proposa. Igualment haurà de contindre informació suficient sobre la classificació i qualificació de l'àmbit que es preveu incloure en l'àrea de repartiment, així com dels eventuals mecanismes de gestió que s'hi preveuen.»  
Considerant l'informe emès per l'enginyer de camins, canals i ports a petició d'aquesta alcaldia presidència en relació a l'avaluació ambiental i territorial estratègica, i que literalment diu així:  
  
  
«Rafael Femenía de Sierra, enginyer de camins, canals i ports, a petició de l'alcalde president de l'Ajuntament de Gaianes, expedeix el següent  
  
Informe ambiental i territorial estratègic  
Títol: modificació puntual núm. 1 de l'ordenació detallada del Pla parcial ampliació I del polígon industrial el Pla.  
Òrgan promotor: alcalde.  
Òrgan ambiental i territorial estratègic: Alcaldia Presidència.  
Òrgan substantiu: Ple de l'Ajuntament de Gaianes.  
Localització: Gaianes (Alacant)  
  
0. Inici. En data 11 de març de 2021, l'òrgan promotor, en aquest cas l'alcalde, sol·licita l'inici de l'avaluació ambiental estratègica de la modificació puntual núm. 1 de l'ordenació detallada del pla parcial ampliació I del polígon industrial el Pla de Gaianes, sent l'òrgan substantiu en aquest cas el ple de 17 de març de 2021 qui comprova i remitent la documentació a l'òrgan ambiental i territorial estratègic municipal en aquest cas l'Alcaldia-Presidència.  
  
1. Documentació presentada.  
La sol·licitud de l'inici, remesa pel ple, s'acompanya la versió inicial de la modificació i del document inicial estratègic, d'acord amb el que s'estableix en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
  
2. Planejament vigent  
El municipi de Gaianes compta amb Pla general d'ordenació urbana redactat de conformitat a la Llei reguladora de l'activitat urbanística (d'ara en avant LRAU), aprovat definitivament el Pla per acord de la Comissió Territorial d'Urbanisme d'Alacant el 23 de març de 2003. En desenvolupament de l'indicat planejament es va aprovar definitivament mitjançant expedient de reclassificació del sòl el pla parcial ampliació I del polígon industrial el Pla de Gaianes en data de 4 de febrer de 2019.  
  
Aquest instrument urbanístic no ha patit cap modificació des de la seua aprovació, sent la de l'objecte d'avaluació ambiental la núm. 1.  
  
3. Descripció de la modificació: àmbit, objecte, abast, antecedents i justificació  
- El municipi de Gaianes compta amb Pla general d'ordenació urbana, aprovat definitivament per acord de la Comissió Territorial d'Urbanisme d'Alacant el 4 de febrer de 2019. En desenvolupament de l'indicat planejament es va aprovar una modificació de l'ordenació estructural del Pla general: classificació del sòl urbanitzable amb ús industrial per a ampliació polígon industrial el Pla, amb aprovació del pla parcial ampliació I del polígon industrial el Pla.  
- Àrea de repartiment vigent.  
L'àrea de repartiment vigent ho constitueix l'àmbit del pla parcial ampliació I del polígon industrial el Pla de Gaianes amb 55.847,76 m² més l'àrea de la xarxa primària adscrita parcial PJL-1 situada a l'oest del nucli urbà marge esquerre del Barranc Blanc que la travessa amb 4.048,49 m² segons es reflecteix en el pla d'informació núm. 1 d'aquesta modificació.  
L'objecte de la modificació és canviar la superfície d'aquesta xarxa primària de 4.048,49 m² per una superfície equivalent també de xarxa primària de la servitud de protecció de la CV-705 que es localitza al sud-est del nucli urbà, segons es reflecteix en el pla d'informació núm. 1 d'aquesta modificació, pel que respecta a l'emplaçament d'aquesta servitud de protecció. Amb això la superfície d'àrea de repartiment no s'altera i l'aprofitament tipus tampoc mantenint aquest amb el valor de 0,6493 m² en sostre/m² sòl.  
  
4. Consultes realitzades.  
Per part de l'òrgan ambiental i territorial estratègic, en aquest cas l'Alcaldia-Presidència, d'acord amb l'article 51.1 de la LOTUP, la documentació aportada s'ha sotmès a consulta, en la seua condició d'administracions públiques afectades, havent sigut consultada: Servei Territorial d'Urbanisme d'Alacant, als quals se'ls ha donat el termini de 30 dies hàbils per a l'emissió de l'informe, havent contestat el Servei Territorial i procedeix la continuació de la tramitació.  
  
5. Identificació i valoració dels possibles efectes sobre el medi ambient  
Conforme a l'estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
S'ha emès un únic informe del STUR d'Alacant en les consultes realitzades, el qual indica que: «La modificació haurà de contindre justificació i motivació suficient que acredite la millora de l'ordenació que es proposa. Igualment haurà de contindre informació suficient sobre la classificació i qualificació de l'àmbit que es preveu incloure en l'àrea de repartiment, així com dels eventuals mecanismes de gestió que s'hi preveuen.»  
6. Un diagnòstic de la situació del medi ambient i del territori abans de l'aplicació del pla en l'àmbit afectat (art. 50.1.d de la LOTUP).   
  
La situació és la mateixa que quan va ser avaluat ambientalment el PGOU, terrenys de cultiu de secà en la seua major part abandonats i situats entre la CV-705 i la posterior actual de les edificacions, per la qual cosa no existeix cap alteració respecte a l'àrea del territori afectat.  
  
7. Els seus efectes previsibles sobre el medi ambient i sobre els elements estratègics del territori, prenent en consideració el canvi climàtic (art. 50.e de la LOTUP)  
En realitat l'aplicació del pla en si no afecta el medi ambient perquè únicament provoca la cessió de terrenys el desenvolupament posterior dels quals per l'entitat corresponent no necessitarà l'avaluació ambiental perquè ja ho va tindre amb el PGOU.  
  
8. Consideracions jurídiques  
L'avaluació ambiental estratègica és l'instrument de prevenció, establert en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, estableix l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
9. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del pla avaluada no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural, ni afecció al risc d'inundació i, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 1 de l'ordenació detallada del pla parcial ampliació I del polígon industrial el Pla de Gaianes no presenta efectes significatius sobre el medi ambient.  
  
  
D'acord amb això, es proposa:  
  
Emetre informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica, de la modificació puntual núm. 1 de l'ordenació detallada del pla parcial ampliació i del polígon industrial el Pla de Gaianes, corresponent continuar la tramitació de la modificació de Pla conforme a la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis sí, una vegada publicat en el Diari Oficial de la Generalitat Valenciana no s'haguera procedit a l'aprovació del Pla en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
L'òrgan ambiental i territorial estratègic municipal és l'òrgan competent per a emetre l'informe ambiental i territorial estratègic de la modificació puntual núm. 1 en referir-se a l'ordenació detallada del sòl urbanitzable ampliació I del polígon industrial el Pla de Gaianes de conformitat amb el que es disposa en l'article 48.c.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana que es refereix l'article 51.2.b de la llei indicada.»  
Examinada la documentació que l'acompanya, i de conformitat amb el que s'estableix en els articles 21 i 68 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Aprovar informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica de la modificació puntual núm. 1 d'ordenació detallada del Pla parcial ampliació I del polígon industrial el Pla de Gaianes, corresponent continuar la tramitació d'aquesta modificació d'acord amb la seua normativa sectorial, tot això de conformitat amb el resultat de les consultes realitzades i de l'informe tècnic emés per l'enginyer de camins, canals i ports Rafael Femenía de Sierra, el tenor literal del qual s'ha reproduït anteriorment.  
  
  
Segon  
Publicar anunci de la present resolució en el Diari Oficial de la Generalitat Valenciana (DOGV), d'acord amb allò que establisca l'article 51.7 de la LOTUP.  
  
Tercer  
L'informe ambiental i territorial estratègic aprovat perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del Pla en el termini de quatre anys des de la publicació, d'acord amb l'article 51.7 de la LOTUP.  
  
Quart  
D'acord amb el que es disposa en l'article 51, apartat 7, de la LOTUP, el present acord no serà susceptible de recurs, sense perjudici dels quals, si escau, pertoquen en via judicial contenciosa-administrativa contra la disposició de caràcter general que haguera aprovat la modificació del planejament o bé, sense perjudici dels que corresponguen en via administrativa contra l'acte, si és el cas, d'aprovació de la modificació del pla.  
  
Cinqué  
Donar compte de la present resolució en la següent sessió plenària que se celebre.»  
  
Gaianes, 7 de juny de 2021.- L'alcalde president: Agustín Martínez Torregrosa.